Buch

Buch estas germana radiko kun la signifo fago. Ĉar en frua mezepoko ĝermanoj skribis per literoj, kiujn ili gravuris en fagostabetojn, la vorto Buchstaben fariĝis la germana vorto por litero, de kiu poste devenis ankaŭ la germana vorto Buch kun la signifo de libro. Kiel geografia nomo Buch tamen ne aludas al la signifo de libro sed al fago. Kutime la nomo Buch indikas, ke en la regiono ekzistas fagoarbaroj. En germanlingvaj regionoj Buch estas ofta geografia nomo.

 En Aŭstrio 
 Buch-St. Magdalena  estas komunumo de la distrikto Hartberg-Fürstenfeld en Stirio.

 En Germanio 
 Buch (Elbo) estas komunumo de la distrikto Stendal en Saksio-Anhalto.
 Buch (Hunsrück) estas komunumo de la distrikto Rhein-Hunsrück-Kreis en Rejnlando-Palatinato.
 Buch (Schwaben) estas komunumo de la distrikto Neu-Ulm en Bavario.
 Buch (Taunus) estas komunumo de la distrikto Rhein-Lahn-Kreis en Rejnlando-Palatinato.
 Buch am Buchrain estas komunumo de la distrikto Erding en Bavario.
 Buch am Erlbach estas komunumo de la distrikto Landshut same en Bavario.
 Buch am Wald estas komunumo de la distrikto Ansbach ankaŭ en Bavario.

 En Svislando 
 Buch estas komunumo en Kantono Ŝafhaŭzo.
 Buch ĉe Irchel estas komunumo de la distrikto Andelfingen en Kantono Zuriko.
 Buch (Egnach) estas municipo de la komunumo Egnach en Distrikto Arbon kaj Kantono Turgovio.
 Buch ĉe Märwil estas municipo de la komunumo Affeltrangen en Kantono Turgovio.
 Buch (Birwinken) estas municipo de la komunumo Birwinken en la distrikto Weinfelden kaj Kantono Turgovio.

 Vidu ankaŭ 
 Buchen